ผมกับแฟนมีอะไรกันวันที่ 26 พ.ค.นี้ ไม่ได้ป้องกัน แฟนผมบอกว่าไข่ตก(มีมูกจากช่องคลอด)ไปเมื่อวันที่ 17 พ.ค. อยากทราบว่ามีโอกาสที่จะท้องมั้ยครับ
สวัสดีค่ะการตั้งครรภ์มักเกิดในช่วงการมีเพศสัมพันธ์ตอนที่มีไข่ตก ไข่จะตกในประมาณวันที่ 14 ของรอบเดือน โดยวันแรกนับจากวันที่เริ่มมีประจำเดือน ดังนั้นถ้าไข่ตกวันที่ 17 พค. มีเพศสัมพันธ์วันที่ 26 พค. มีโอกาสตั้งครรภ์น้อยค่ะแต่อย่างไรก็ตามในทางการแพทย์ไม่นิยมให้นับวันปลอดภัยเพื่อเป็นวิธีการคุมกำเนิดค่ะ เพราะมีโอกาสผิดพลาดสูงมากๆ จากนับผิดเองบ้าง หรือการตกไข่ในรอบเดือนนั้นไม่สม่ำเสมอบ้างดังนั้นหากจะมีเพศสัมพันธ์แนะนำการป้องกันด้วยการใส่ถุงยางอนามัย รับประทานยาคุม ฉีดยาคุม หรือฝังยาคุมค่ะ หากสงสัยเรื่องการตั้งครรภ์สังเกตประจำเดือนรอบถัดไปว่ามาตามปกติหรือไม่ หากมาช้าอาจซื้อชุดตรวจการตั้งครรภ์มาตรวจเองเบื้องต้น ถ้าไม่แน่ใจผลตรวจควรปรึกษาสูตินรีแพทย์ค่ะ